I mellomtiden bor Jamie Lloyd, Laurie Strodes datter og Michaels niese, i Haddonfield sammen med fosterfamilien sin - Richard og Darlene Carruthers - og deres tenåringsdatter Rachel. Jamie har gjentatte mareritt om Michael. Selv om hun vet om onkelen sin, skjønner hun ikke at han er den samme figuren hun ser i sine mareritt. På Halloween-kvelden reiser Richard og Darlene på fest og lar Rachel sitte barnevakt, noe som tvinger henne til å avlyse et stevnemøte med kjæresten Brady. Michael ankommer Haddonfield, og stjeler en maske.